OpenLLM-France/wikimedia huggingface dataset:
# Testoù Jehovah

Testoù Jehovah zo ur relijion gristen milenarist gant kredennoù nann-dreinded disheñvel diouzh ar Gisteniezh voas. Hervez ar strollad ez eus 8,6 milion a feizidi a gemer perzh en e avieliñ hag 20 milion o kemer perzh en o Memorial bloaz. Krediñ a reont emañ tost an Armageddon ma vo distrujet ar bed a anavezomp ha n'eus nemet dre lakaat Rouantelezh Doue e plas a c'hello mab-den renkañ e gudennoù.
Diwanet e voe ar strollad diwar luskad studiañ ar Bibl e bloavezhioù 1870, dindan renerezh Charles Taze Russel. Goude e varv e voe tabutoù war heñchañ ar strollad hag un darn anezhañ, kaset gant Joseph Franklin Rutherford, a bellas diouzh obererezh Russel e-keñver an doueoniezh hag an ensavadurioù, en ur zelc'her kontrol war an aozadurioù savet gantañ koulskoude. E 1931 e voe degemeret an anv Testoù Jehovah evit diskouez mat an troc'h etre e strollad hag ar strolladoù studiañ ar Bibl all.
Anavezet eo Testoù Jehovah gant o doare da brezegiñ a di da di en ur glask reiñ d'an dud levrioù ha kelaouennoù savet gant ar strollad, peogwir e nac'hont ober o c'hoñje hag e nac'hont ivez an treuzkasoù-gwad. Krediñ a reont eo a-bouez implijout anv Doue evit o lidoù ha nac'hañ a reont mennozh an Drinded. Ne lidont ket an Nedeleg, Pask, an deizioù-ha-bloaz na forzh peseurt gouel en dije an disterañ roud eus an amzer bagan ennañ. Troet o doa ar Bibl e saozneg o-unan evit tostaat d'o c'hredennoù, a vez anvet "Ar Wirionez" gant izili an Testoù. Dre ma soñjont eo deuet drant ar gevredigezh vodern ha renet gant Satan e klaskont chom hep daremprediñ tud er-maez eus feizidi ar strollad peurvuiañ. Unan a fell dezhañ pellaat eus ar strollad a vez skarzhet anezhañ ha gwelet evel pa ne vije ket anezhañ ken, ur c'hastiz hag a c'hell bezañ lakaet e pleustr war tud o doa torret reolennoù a-bouez ivez.
# Sogliano Cavour

Sogliano Cavour zo ur gumun eus Italia, e proviñs Lecce, e rannvro Puglia.
# Soglio

Soglio zo un anv-lec'h italianek:
* Soglio, kumun en Italia, e proviñs Asti
* Soglio, e kumun Bregaglia, e Suis, e kanton Graubünden
# Soglio (Italia)

Soglio (Seuri pe Seuli e piemonteg) zo ur gumun en Italia e proviñs Asti hag e rannvro Piemonte.
# Sofouriezh

Sofour ha sofouriezh a zo gerioù a vez graet eus tri zra disheñvel mat.
* un toullad prederourien, prezegerien ha kelennerien hellazat er Vvet kantved kent JK hag un tamm war-lerc'h;
* gant Platon, ha gant an darn vrasañ eus ar brederourien betek hon amzer, ar weadenn graet a-ratozh-kaer d'ar poellata evit tizhout ur pal mezhus, gant doareoù hag arguzennoù a bep seurt, evit kreñvaat e du.
* bleuñvadur ar preder ha kelenn ar retorik, adalek ar IV$^e$ kantved kent JK, met dreist-holl adalek an Eil kantved goude JK en Impalaeriezh roman.

## Ar sofouriezh kentañ
### Ar selled kevredigezhel

Ar c'hemm a rae tud Hellaz etre ar sophrôsuné (furnezh-muzul/moder) hag ar sophia (furnezh-gouiziegezh). E-touez ar re a rae war-dro ar furnezh-gouiziegezh e voe tud a veze graet ar sophoi anezho, (furien, "doezion" ), ha goude ar philosophoi (klaskerien ar sophia, filosofed - gwelout Pythagoras). Entre an daou e oa ar sophistai (mailhed war ar sophia, implijet e veze ar ger d'ober anv eus ar ouiziegezh teknikel, seniñ gant ur benveg da skouer). Daoust ma n'haller ket komz eus ur skol ervat eo sklaer e oa meur a soñj nevez a oa boutin d'an dud-se. E-kerzh ar Vvet kantved kent JK e oa un toullad sofourien, genidik eus ar c'hêrioù bihan, o redek ar vro hag o kelenn ar sophia. N'eo ket evit netra ar c'hentelioù, ker int, met prometet e vez d'ar skolidi (tud yaouank a renk uhel peurvuiañ) ober berzh goude. Kontrol d'ar sophos pe d'ar philosophos a fell dezho treiñ o skolidi e sophoi pe philosophoi war-lerc'h, ne fell ket d'ar sofourien ober sophistai, met tud a vo gouest da brederiañ, da arguzenniñ, da c'houarn.
Treiñ a rejont diwar ar skiantoù hag ar brederouriezh evit plediñ gant studioù pleustrekoc'h, dreist-holl ar retorik, ar politikerezh, hag al lezenn, barregezhioù a oa ezhomm da Hellaziz yaouank evit ober berzh er gevredigezh. Reiñ a raent bod da anaoudegezh an arzoù hag ar micherioù. Berzh a raent, met enebiezh outo a oa ivez pa gave da lod e oant o lakaat dizurzh ha dispac'h er gevredigezh. Ne chom netra eus o oberennoù, pe dost, rak lakaat a raent da baeañ evit o c'helennerezh dre gomz. Evit bevañ e oa gwelloc'h dezho gwerzhañ eget reiñ.

## Sofourien

Ar brudetañ sofourien e oa Protagoras, mailh war ar gwir, Gorgias, ampart war ar retorik, Prodikos, unan eus ar re gentañ da studiañ ar yezh hag ar yezhadur, Hippias Elis, a lavare e ouie pep tra. Re all a voe, ha darn moarvat ne oant ket gwall onest: dezho e oa trawalc'h bezañ trec'h war arguzennoù an enebour.
Darn, evel Trasimac'hos, a lavare ne oa gwir ebet gant an den gwan e-skoaz an den kreñv.
Prodikos a lakaas studi ar yezh da vont war-raok o lavarout e oa ret diwall ouzh ar gerioù a c'halle kaout meur a ster, ma klaske ster resis ar gerioù a-raok o implij evit ma ne vije ket kemmet o ster er gaoz. ....
Gallout a reer lavarout eo gant burutellerezh sokratek arguzennoù ar sofourien eo bet savet an hentenn brederouriezhel, hep ankouaat ar skoazell degaset ganto da gas war-raok skriantoù al lavar hag yezhadur.

## Levrlennadur

* Fañch Kerrain, "Kelennadurezh Platon hag ar Sofisted", Al Liamm, Nnn 308-309, p. 302-317
* Porched Prederouriezh
# Sofía

Sofía zo un anv-badez spagnolek.

## Yezhoù all

* Sophie e galleg

## Tud

* Sofía Bozán, kanerez arc'hantinat
* Sofía de Grecia, ganet e 1938, rouanez Spagn
* Sofía Vergara, ganet e 1972, aktourez kolombian
# Sogaeg

Ur yezh vantouek eo ar sogaeg (sogaeg: lusoga) komzet gant tro-dro da 1.500.000 den e Bousoga (Ouganda).

## Gwelet ivez

* Yezhoù bantouek

## Liammoù diavaez

* Ethnologue
# Soft Power

Soft power anvet a-wechoù diplomatiezh ar Galon hag ar Spered (saozneg:hearts and minds diplomacy) a zo ur meizad savet gant Joseph Nye eus skol-veur Harvard evit diskrivañ an doare da zesach ha da bamañ e-serr implij doareoù rediañ (hard power), oc'h implij an nerzh pe an arcahnt a-benn kendrec'hiñ. Un diazez d'ar Soft Power a zo ar fed n'eo ket ur rediañ, diaz ar meizad a zo da gavout e-kostez ar sevenadur, an talvoudegezhioù politikel, hag an diplomatiezh etrebroadel. A-nevez eo bet implijet an termenadur a-benn displegañ ar c'hemmoù pe levezonoù sokial pe ar meno foran dre implij al Lobby pe rouedadoù damm guzh an aozadurioù politikel pe get. E 2012, Nye en devoa displeget eo ar soft power, "the best propaganda is not propaganda" (Brezhoneg: "Ar gwellañ propaganda n'eo ket propaganda"), en ur vont gant e gaoz e tisplegas dre ma vevomp mare an titouriñ, "credibility is the scarcest resource." (Brezhoneg: "Ar gredusted a zo an danvez ralañ").
Soft Power a zo ar fed lakaat da ziwan ha da zioroiñ liammoù, doujañs, betek ar bam a-berzh ar vroioù all evit gounez nerzh. Ar pal hag an doare d'ober a zo sioul hag a implij dreist-holl ar sevenadur e-plas an diplomatiezh ofisiel. Dre sikour ar sonerezh, ar filmoù... e vez krouet un aergelc'h a zesach selloù mat war-zu an hini a implij ar soft power. Un doare propaganda sioul ez eo a glask krouiñ kerentiezh.

## Er c'hoarioù video

Implij ar Soft Power n'eo ket ral e bed ar c'hoarioù video. Dre an hent-se eo aes soubañ ar c'hoarierien en ur bed tuet hervez piv ha penaos e vez taolennet an enebourien. Fromoù ar c'hoarier a c'hell bezañ tuet hervez red an istor hag an obererezhioù da gas da benn.
Un implij a zo eus ar Soft Power evit brasaat nerzh gwirion ur vro, gwellat e istor pe c'hoazh lakaat war-raok ur brezeliadenn trec'hus d'ar c'hoarier adal ur brezel kollet.

## Levrlennadur
### Saozneg

* Joseph S. Nye, Soft Power: The Means to Success in World Politics, New York: Public Affairs, 2004
* Giulio Gallarotti, Cosmopolitan Power in International Relations: A Synthesis of Realism, Neoliberalism, and Constructivism, NY: Cambridge University Press, how hard and soft power can be combined to optimize national power, 2010
* Joseph S. Nye, Cyberpower, Harvard University, 2010

### Galleg

* Barthélémy Courmont, Chine, la grande séduction. Essai sur le soft power chinois, A. Colin, 2009

## Notennoù ha daveennoù

* ↑ (en) 2015 war Lec'hienn youngscientistusa.com gant Ortikov, K., Bakhtiarova, S "Ar c'hoarioù urzhiataer evel „Soft Power“ e bed ar bolitikerezh etrevroadel
# Sofía Bozán

Sofía "La Negra" Bozán a oa anv-micher María Sofía Isabel Bergero (1904-1958), ur ganerez hag aktourez arc'hantinat. Brudet e voe evel kanerez tango adal hec'h 20 vloaz. Labourat a reas en Teatro Maipo entre 1934 ha 1954. Lesanvet e oa "El alma del Maipo".
Kregiñ a reas gant he micher arzel er c'hoariva adal 1925 hag er sinema en 1930 er film Las luces de Buenos Aires gant Carlos Gardel, ha ken brudet ha ken brudet e oant. Gwelet eo bet en un tregont film, en o zouez Puerto Nuevo e 1936, Loco lindo e 1937, Muchachas que estudian e 1939. Kanañ a ra er filmoù tango Arriba el telón hag El patio de la morocha en 1951.
En 1931 e reas un veaj da Europa, ma kanas en Teatro de la Zarzuela e Madrid hag er Palace en Pariz. brudet eo an tangoioù a milongaoù a gane : evel Yira yira, savet gant Enrique Santos Discépolo, Canillita pe Qué querés con ese loro.
Mervel a reas gant ar c'hrign-bev en 1958, pa ne oa nemet 53 bloaz. Beziet eo e bered ar Chacarita, e Panteon an Asociación Argentina de Actores.
Keniterv e oa d'an aktourez Olinda Bozán ha d'he c'hoarezed korollerezed Haydée Bozán hag Elena Bozán.

## Kanerez

En em ginnig a ra en ur milonga evel-hen:
Yo soy Sofía Bozán yo canto porque lo siento mi pelo lo peina el viento y me gusta el bataclán Si quieren verle la hilacha A mi estirpe de tanguera No me venga con guarachas A mi me gusta el Gotán

## Filmoù

* La Calle del pecado (1954)
* Campeón à la fuerza (1950)
* Rodríguez, supernumerario (1948)
* Elvira Fernández, vendedora de tiendas (1942)
* Isabelita (1940) .... Elena
* Carnaval de antaño (1940)
* Los Muchachos se divierten (1940)
* Muchachas que estudian (1939) .... Luisa
* Loco lindo (1937)
* Puerto nuevo (1936)
* Goal (1936)
* The Lights of Buenos Aires (1931) .... Elvira del Solar
* ↑ https://www.youtube.com/watch?v=gkFUsBwbLBk
# Sogliano al Rubicone

Sogliano al Rubicone a zo ur gumun en Italia, e proviñs Forlì-Cesena, e rannvro Emilia-Romagna.
# Nesmy

Nesmy a oa ur gumun e departamant Vande, e Bro-C'hall.

## Dezougen

* Ul linenn hent-houarn a dreuz ar gumun.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Le Tablier da gentañ hag e Kanton Moutiers-les-Maufaits diwezhatoc’h; e Bann La Roche sur Yon e oa. Lakaet e voe kumun Nesmy en Arondisamant Les Sables-d'Olonne bet krouet e 1800 hag en Arondisamant Napoléon-Vendée diwezhatoc’h.

### XX$^{vet}$ kantved
##### Brezel-bed kentañ

* Mervel a reas 64 gwaz eus ar gumun, da la varet 4,79% eus ar boblañs e 1911, a gollas o buhez abalamour d'ar brezel hervez monumant ar re varv.

#### Eil Brezel-bed

* Mervel a reas pevar den ag ar gumun abalamour d'ar brezel hervez monumant ar re varv .

#### Brezel Indez-Sina

* Mervel a reas un den eus ar gumun abalamour d'ar brezel d’an 8 a viz Meurzh 1948 en An Du Nai Puong (Tonkin, Vietnam); milour e oa en 23vet RIC .

#### Brezel Aljeria

* Mervel a reas un den eus ar gumun abalamour d'ar brezel .

## Monumantoù ha traoù heverk

* Melin Rambourg, war lez ar stêr Yon.
* Ar c’hastell.
* Iliz katolik Sant Pêr.
* Monumant ar re varv, luc’hskeudenn.

## Daveoù ha notennoù

* 1 2 (fr)Cassini - EHESS
* ↑ (fr)Memorial Genweb
* ↑ (fr)Memorial Genweb
* 1 2 (fr)Memorial Genweb
* ↑ (fr)Memorial Genweb
# Nesiocypraea lisetae

Nesiocypraea lisetae :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Nesiocypraea |
| Anv skiantel ||
| Nesiocypraea lisetae (Kilburn, 1975) ||
| D'ar vevoniezh e tenn ar pennad-mañ. ||
Nesiocypraea lisetae a zo unan eus ar pevar spesad a vez renket er genad Nesiocypraea e kerentiad an hoc'higed-mor hervez Word Register of Marine species WoRMS. Ur spesad kregin ral-tre a vev e teir zachenn pell an eil re diouzh ar re all e gevred Afrika, e Melanezia hag etre Taiwan hag ar Filipinez.

## Taksonomiezh

Diskrivet eo bet ar spesad gant Kilburn e 1975.
Heñvelsterioù a zo hervez an diskriverien evit ar spesad-se daoust d'an anv Nesiocypraea aenigma bezañ implijet un tamm muioc'h eget ar re all:
* Cypraea (Nesiocypraea) lisetae Kilburn, 1975 hervez ar re a renk an holl spesadoù Cypraeidae er spesad nemetañ Cypraea.
* Cypraea lisetae Kilburn, 1975 anv aet da get
* Nesiocypraea maricola Cate, 1976 anv aet da get

## Bevoniezh

Kregin ral-tre eo. Kavet e vez lodenn vrasañ anezho draget er mor don pe e stomagoù pesked etre 100 ha 350 m donder. Er Filipinez e vez kavet lod dindan nebeut metroù dour.

## Ment

Mentoù boutin ar c'hregin bihan-se a zo etre 12 mm ha 16mm hirder, met e c'hell bezañ kavet hiniennoù korrig betek 9 mm gour pe ramz, betek 18 mm.

## Gwelout ivez

Nesiocypraea midwayensis, Nesiocypraea teramachii, Nesiocypraea aenigma spesadoù all ar genad.

## Kartenn al lec'hioù bevañ

Lec'h bevañ ar spesad a zo dasparzhet e teir zachenn pell ar re d'ar re all e gevred Afrika, e Melanezia hag etre Taiwan hag ar Filipinez.

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=570527(en)
* ↑ Kilburn, R. N. (1975). A new species of cowry from southern Moçambique. Durban Museum Novitates 10(16): page(s): 217-220 in WoRMS Word Register of Marines species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=395577(en)
# Nesles

Kumunioù Frañs :
| Anv | Nesles |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Boulogne-sur-Mer |
| Etrekumuniezh | Communauté d'agglomération du Boulonnais |
| Kanton | Samer |
| Kod INSEE | 62603 |
| Kod post | 62152 |
| Maer | Guy Feutry |
| Amzer-gefridi | 2008-2014 |
| Gorread | 5,04 km² |
| Led | 50° 37' 41" Norzh |
| Hed | 01° 39' 26" Reter |
| Uhelder kreiz | 38 m |
| Uhelder bihanañ | 21 m |
| Uhelder brasañ | 177 m |
| Poblañs hep kontoù doubl | 1 047 (2007) |
| Stankter | 207 a./km² |
| Lec'hienn ar gumun | |
Nesles a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Nesiocypraea aenigma

Nesiocypraea aenigma :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Nesiocypraea |
| Anv skiantel ||
| Nesiocypraea aenigma (Lorenz, 2002) ||
| D'ar vevoniezh e tenn ar pennad-mañ. ||
Nesiocypraea aenigma a zo unan eus ar pevar spesad a vez renket er genad Nesiocypraea e kerentiad an hoc'higed-mor hervez Word Register of Marine species WoRMS. Ur spesad kregin dizoloet diwezhat ha ral a vev e Su-Afrika.

## Taksonomiezh

Diskrivet eo bet ar spesad gant Lorenz e 2002 dindan an anv genad Nesiocypraea.
Heñvelsterioù a zo hervez an diskriverien evit ar spesad-se daoust d'an anv Nesiocypraea aenigma bezañ implijet un tamm muioc'h eget ar re all:
* Cypraea aenigma (Lorenz, 2002) hervez ar re a renk an holl spesadoù Cypraeidae er spesad nemetañ Cypraea.

## Gwelout ivez

Nesiocypraea midwayensis, Nesiocypraea teramachii, Nesiocypraea lisetae spesadoù all ar genad.

## Kartenn al lec'hioù bevañ

Lec'h bevañ ar spesad a zo er Su-Afrika en Natal.

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=395577(en)
* ↑ Lorenz F. (2002) New worldwide cowries. Descriptions of new taxa and revisions of selected groups of living Cypraeidae (Mollusca: Gastropoda). Schriften zur Malakozoologie aus dem Haus der Natur-Cismar 20: 1-292, pls 1-40,page(s): 64 in WoRMS Word Register of Marine species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=395577(en)
# Nesiocypraea midwayensis

Nesiocypraea midwayensis :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Nesiocypraea |
| Anv skiantel ||
| Nesiocypraea midwayensis (Azuma & Kurohara, 1967) ||
| D'ar vevoniezh e tenn ar pennad-mañ. ||
Nesiocypraea midwayensis a zo unan eus ar pevar spesad a vez renket er genad Nesiocypraea e kerentiad an hoc'higed-mor hervez Word Register of Marine species WoRMS. Ur spesad kregin ral-spontus a vev e mor Sina en dour don.

## Taksonomiezh

Diskrivet eo bet ar spesad gant Azuma & Kurohara e 1967.
Dont a ra an anv midwayensis eus inizi Midway dre fazi. Ne vev ket ar spesad el lec'h-se.
Heñvelsterioù a zo hervez an diskriverien evit ar spesad-se daoust d'an anv Nesiocypraea midwayensis bezañ implijet un tamm muioc'h eget ar re all:
* Cypraea midwayensis Azuma & Kurohara, 1967 hervez ar re a renk an holl spesadoù Cypraeidae er spesad nemetañ Cypraea.
Daou isspesad a zo bet diskrivet :
* Nesiocypraea midwayensis kontiki Lorenz, 2012
* Nesiocypraea midwayensis midwayensis Azuma & Kurohara, 1967

## Bevoniezh

Kregin ral-spontus int. Kavet e vezont draget er mor don etre 350 ha 550 m donder.

## Ment

Mentoù boutin ar c'hregin bihan-se a zo etre 16 mm ha 22 mm hirder, met e c'hell bezañ kavet hiniennoù korrig betek 12 mm gour pe ramz, betek 27 mm.

## Gwelout ivez

Nesiocypraea lisetae, Nesiocypraea teramachii, Nesiocypraea aenigma spesadoù all ar genad.

## Kartenn al lec'hioù bevañ

Lec'h bevañ ar spesad a zo er mor China.

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=570526 (en)
* ↑ Azuma, M. and Kurohara, K. (1967). A new cowry collected off Midway Island. Venus 26: page(s): 2-3in WoRMS Word Register of Marine species, bet sellet outi d'an 21 a viz Eost 2014, http://www.marinespecies.org/aphia.php?p=taxdetails&id=570526(en)
# UE Cornellà

Unió Esportiva Cornellà (anv ofisiel katalanek), berraet e UE Cornellà, a zo ur c'hleub mell-droad, diazezet e Cornellà de Llobregat (proviñs Barcelona), hag unan eus skipailhoù pennañ Katalonia. Krouet e voe e 1951 ha kemer a ra perzh er Primera División RFEF.
Bezañ e voe kampion RFEF Tercera División e 2013–14.
Abaoe 2012 o deus c'hoariet e sportva Nou Estadi Municipal de Cornellà de Llobregat, pell anavezetoc'h evel Nou Camp Municipal.

## Istor

Betek 15 Ebrel 1923 e oa Futbol Club Cables Elèctrics anv klub Cornellà. A-c'houde e voe anvet Atlètic Cornellà FC ha Futbol Club Cornellà, er bloaz 1931. E miz Ebrel 1951 e voe krouet UE Cornellà diwar gendeuziñ ar c'hluboù Atlético Padró hag Academia Junyent.

### Stadegoù
## Ar skipailh

| Niv. | Anv | Broad. (dib.) |
| 1 | Lucas Anacker | Brazil |
| 2 | Jorge Valín (prest) | Spagn |
| 3 | Raúl Prieto Odena | Spagn |
| 4 | Albert Dorca | Spagn |
| 5 | Gianluca Mancuso | Arc'hantina |
| 7 | Eloy Gila | Spagn |
| 9 | Christian Borrego | Spagn |
| 11 | Víctor Fernández | Spagn |
| 12 | Jairo Morillas | Spagn |
| 13 | Juanma Santaella | Spagn |
| 14 | Kike López | Spagn |
| 15 | Álex Zalaya | Spagn |
| 16 | Gerard Martin | Spagn |
| 17 | Gil Muntadas | Spagn |
| 18 | Isaac Nana | Ghana |
| 19 | Borja García | Spagn |
| 20 | Unai Albizua | Spagn |
| 21 | Moha Traoré | Spagn |
| 22 | Álex González | Spagn |
| 23 | Pipo (prest) | Spagn |
| 26 | Carlos García | Spagn |
| 30 | Marcos Gorriti | Spagn |

## Loreidi

* RFEF Tercera División

### 2013–14
## Piv eo piv ?

* Kleuboù suporterien :
* Prezidant : Álex Talavera, Maribel López
* Manager meur : Rubén García
* Gourdoner meur : Gonzalo Riutort
* Gourdoner an diwallerien : Rubén Ruiz

## C'hoarierien vrudetañ

* Jordi Alba, 1989–
* Keita Baldé Diao

## Liammoù diavaez

a vo kavet e Wikimedia Commons.
* Lec'hienn ofisiel

## Notennoù

* ↑ Unió Esportiva Cornellà, S.A.D. :: La Futbolteca. Enciclopedia del Fútbol Español (es).
# USA (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
USA eo berradur boas United States of America Stadoù-Unanet Amerika (e brezhoneg e reer gant ar berradur "SUA" ivez).
USA a c'hall bezañ ivez:
* berradur United States Army, arme-douar ar Stadoù-Unanet
* berradur Unaniezh Suafrika, anv Suafrika etre 1910 ha 1961
# U2 (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
U2 a c'hall bezañ:
* U2, ur strollad sonerezh rock iwerzhonat
* Lockheed U-2, un nijerez amerikan
# UNESCO

UNESCO (United Nations Educational, Scientific and Cultural Organization, "Aozadur Desavadurel, Skiantel ha Sevenadurel ar Broadoù Unanet, ADSSBU") zo bet krouet d'ar 16 a viz Kerzu 1945 ha diazezet e Pariz. Ur rann eus Aozadur ar Broadoù Unanet (ABU) eo.
Pal an aozadur eo mirout ar peoc'h ha sikour ar surentez dre obererezhioù war tachennoù lies evel an deskadurezh, ar skiantoù, ha degas reizhadurioù e bed ar sevenadur evit reiñ harp d'an doujañs hollvedel d'ar justis, galloud ar Gwir, ha doujañs da Wirioù Mab-Den ha kement frankiz embannet dre Garta Aozadur ar Broadoù Unanet.

## Orin

Da heul un disentez gant Kevredigezh ar Broadoù e 1921 e voe krouet e 1922 ur Bodad Etrebroadel ar C'henober Speredel staliet e Genève. E 1925 e voe staliet Ensavadur Etrebroadel ar C'henober Speredel e Paris evel skourr pennañ ar Bodad. Abalamour d'an Eil Brezel-bed ne c'hallas mui labourat, setu e voe krouet UNESCO d'ar 16 a viz Du 1945.

## Palioù an aozadur

Termenet eo bet e balioù evel-mañ :
   "[...] kemer perzh e mirout ar peoc'h er bed dre lakaat fetisoc'h kenlabour etre ar broadoù en ur blediñ gant an deskadurezh, ar skiant, ar sevenadur hag ar c'hemmenadur evit ma vo doujet evit pep hini hag e pep lec'h hep ma vo graet diforc'hioù e-keñver ar ouenn, ar rev, ar relijion d'ar justis, d'al lezenn, da wirioù an Den ha d'ar frankizoù-diazez a vez anavezet gant Karta ar Broadoù unanet evel perzhioù an holl bobloù".
Obererezh an UNESCO a vez meret o heuliañ 5 program bras : an deskadurezh, ar skiantoù rik ha naturel, ar skiantoù kevredigezhel, ar sevenadur hag an Ditour. Emañ sez an UNESCO e Pariz hag ez eus tremen 50 burev hag ensavadur ouzhpenn er bed a-bezh. 191 riez a zo bet degemeret evel izili (kontet e 2005).
Savet en deus an aozadur-mañ roll ar Glad bedel ennañ un niver bras a vonumantoù, kêrioù, savadurioù ha gweledvaoù renket e meur a rummad.
Krouet en deus e 1992 ar program Memor ar bed evit ma vo doujet d'ar glad teulel ha ma vo miret anezhañ evit mad ar remziadoù da zont ha ma vo lakaet aesoc'h da dizhout gant ar gwerin.
E 1998 en deus disklêriet an ABU e vo an dekved 2001-2010 lakaet evel "Dekved broudañ aergelc'h an difeulster hag ar peoc'h evit bugale ar bed". Fiziet eo bet an aozañ en UNESCO.
* Skoed ardamez an Unesco
* Logo an Unesco e saozneg
* Banniel an UNESCO
* Logo ar program MAB (Man and the Biosphere)

## Pennad kar

* Glad bedel
# UNITA

An UNITA (União Nacional para a Independência Total de Angola - Unvaniezh Vroadel evit Dizalc'hidigezh A-grenn Angola) zo ur strollad politikel angolat krouet e 1966.
Stourm a reas an UNITA asambles gant an MPLA ouzh Portugal betek dizalc'hidigezh Angola e 1975. Goude-se e savas ur brezel diabarzh drastus etre an daou strollad hag a badas eus 1975 betek 2002. Skoazellet e oa neuze an UNITA gant SUA ha Suafrika pa oa skoazellet an MPLA gant an Unaniezh Soviedel ha Kuba. Pa varvas Jonas Savimbi, e penn an UNITA abaoe e grouidigezh, e 2002, e voe lakaet un termen d'ar brezel hag e kemeras perzh an UNITA e buhez politikel ar vro.